**prijedlog**

**VLADA REPUBLIKE HRVATSKE**, zastupana po Josipu Aladroviću, ministru rada i mirovinskoga sustava, s jedne strane

**i**

**HRVATSKI STRUKOVNI SINDIKAT MEDICINSKIH SESTARA – MEDICINSKIH TEHNIČARA**, zastupan po Anici Prašnjak, predsjednici Glavnog vijeća,

**SINDIKAT HRVATSKIH UČITELJA**, zastupan po Sanji Šprem, predsjednici,

**NEZAVISNI SINDIKAT ZNANOSTI I VISOKOG OBRAZOVANJA**, zastupan po prof. dr. sc. Igoru Radeki, predsjedniku Velikog vijeća,

**HRVATSKI SINDIKAT DJELATNIKA U KULTURI**, zastupan po Domagoju Rebiću, glavnom tajniku,

**NEZAVISNI SINDIKAT ZAPOSLENIH U HRVATSKOM ZDRAVSTVENOM OSIGURANJU**, zastupan po Antunu Guljašu, predsjedniku,

**SAMOSTALNI SINDIKAT ZDRAVSTVA I SOCIJALNE SKRBI HRVATSKE**, zastupan po Stjepanu Topolnjaku, predsjedniku,

**NEZAVISNI SINDIKAT ZAPOSLENIH U SREDNJIM ŠKOLAMA HRVATSKE**, zastupan po Branimiru Mihalincu, predsjedniku,

**SINDIKAT ZAPOSLENIKA U HRVATSKOM ŠKOLSTVU – PREPOROD**, zastupan po Željku Stipiću, predsjedniku,

**SINDIKAT ZAPOSLENIKA U DJELATNOSTI SOCIJALNE SKRBI HRVATSKE**, zastupan po Jadranki Dimić, predsjednici,

**HRVATSKI LIJEČNIČKI SINDIKAT**, zastupan po mr. sc. Renati Čulinović-Čaić, dr. med. predsjednici,

**SINDIKAT DRŽAVNIH I LOKALNIH SLUŽBENIKA I NAMJEŠTENIKA REPUBLIKE HRVATSKE**, zastupan po Ivi Šušković, predsjednici, s druge strane

zaključili su \_\_\_\_\_\_\_\_\_\_\_ 2020. godine sljedeći

# D O D A T A K II

# Temeljnom kolektivnom ugovoru

#  za službenike i namještenike u javnim službama

**Članak 1.**

 Potpisom ovoga Dodatka II Temeljnom kolektivnom ugovoru za službenike i namještenike u javnim službama („Narodne novine“, br. 128/17, 47/18, 2/19 i 123/19, u daljnjem tekstu: Dodatak), ugovorne strane suglasno utvrđuju promjenu u isplati ugovorenih prava koja se odnose na uvećanje osnovice za izračun plaće i načina isplate regresa.

**Članak 2.**

Ugovorne strane su suglasne da do 31. prosinca 2020. godine neće doći do primjene povećanja osnovice za izračun plaće u javnim službama koje je ugovoreno za razdoblje od 1. lipnja 2020. godine i od 1. listopada 2020. godine.

 Ugovorne strane su suglasne da će od 1. lipnja 2020. do 31. prosinca 2020. godine, osnovica za izračun plaća zaposlenih u javnim službama iznositi 5.809,79 kn mjesečno, a od 01. siječnja 2021. godine, 6.044,51 kn.

 Ugovorena odredba iz stavka 1. ovoga članka ne primjenjuje se na ona povećanja za izračun osnovice za plaće u javnim službama koja su ostvarena do dana sklapanja ovoga Dodatka.

**Članak 3.**

 Ugovorne strane su suglasne da će se regres za korištenje godišnjeg odmora za 2020. godinu, u visini od 1.500,00 kn, zaposlenicima isplatiti putem Hrvatske turističke kartice (CRO kartice).

 Ugovorne strane su suglasne da će se, u slučaju da regres nije isplaćen do 1. srpnja 2020. godine, na način iz stavka 1. ovoga članka, regres zaposlenicima isplatiti na način kao što je isplaćen prethodne godine.

**Članak 4.**

 Ovaj Dodatak se primjenjuje od 1. lipnja 2020. godine.

**Članak 5.**

 Ovaj Dodatak je izrađen u 16 (šesnaest) istovjetnih primjeraka, od kojih svakom sindikatu pripada po 1 (jedan) primjerak, a Vladi RH 5 (pet) primjeraka.

## Za Pregovarački odbor Za Pregovarački odbor sindikata

## Vlade Republike Hrvatske potpisnika kolektivnih ugovora i sporazuma

##

Ministar rada i mirovinskoga sustava

Josip Aladrović Hrvatski strukovni sindikat
 medicinskih sestara – medicinskih tehničara
 Predsjednica Glavnog vijeća
 Anica Prašnjak

 Sindikat hrvatskih učitelja
 Predsjednica
 Sanja Šprem

 Nezavisni sindikat znanosti i visokog obrazovanja Predsjednik Velikog vijeća prof. dr. sc. Igor Radeka

 Hrvatski sindikat djelatnika u kulturi
 Glavni tajnik Domagoj Rebić

 Nezavisni sindikat zaposlenih u
 hrvatskom zdravstvenom osiguranju
 Predsjednik
 Antun Guljaš

 Samostalni sindikat zdravstva i
 socijalne skrbi
 Predsjednik
 Stjepan Topolnjak

 Nezavisni sindikat zaposlenih u srednjim školama Hrvatske
 Predsjednik
 Branimir Mihalinec

 Sindikat zaposlenika u hrvatskom školstvu – Preporod
 Predsjednik
 Željko Stipić

 Sindikat zaposlenika u djelatnosti socijalne skrbi Hrvatske
 Predsjednica
 Jadranka Dimić

 Hrvatski liječnički sindikat
 Predsjednica
 mr. sc. Renata Čulinović-Čaić, dr. med. Sindikat državnih i lokalnih službenika i namještenika
 Republike Hrvatske
 Predsjednica
 Iva Šušković